આમના નામ પરથી ઓળખાય છે મોંધું થયેલું ડીઝલ\nથર્મોડાયનેમિક્સના લેક્ચર બાદ ડીઝલનું જીવન બદલાયું

ડીઝલ એન્જિનના શોધક રૂડોલ્ફ ડીઝલે તેમની વિવિધ શોધ દ્વારા યંત્રો, ઉદ્યોગો અને અર્થતંત્રમાં ઘણાં પરિવર્તનો પ્રેર્યા. 

તમામ વર્ગને ફાયદાકારક નીવડે તેવી શોધ કરવાનો તેમના હેતુ વિશે બહુ ઓછાં લોકોને જાણ છે.

એક સમયે ઉદ્યોગો પર સ્ટીમ એન્જિન  રાજ કરતા હતા. આ એન્જિન ઉપરાંત આંતરિક દહન ધરાવતા ઇન્ટરનલ કમ્બશન એન્જિન પણ અસ્તિત્વમાં હતા. 

આ એન્જિનની તે સમયની આવૃત્તિઓમાં પેટ્રોલ, વાયુ અથવા ગનપાવડરનો ઉપયોગ થતો હતો. 

પરંતુ રૂડોલ્ફ ડીઝલ જ્યારે વિદ્યાર્થી હતા, ત્યારે આ બન્ને પ્રકારના એન્જિન જોઈએ તેટલા કાર્યક્ષમ નહોતા. તેમાં ઉત્પાદિત ઉષ્માનો 10 ટકા જથ્થો જ વપરાતો હતો.

યુવાન ડીઝલનું જીવન થર્મોડાયનેમિક્સના એક લેક્ચરમાં બદલાયું. 

જ્યારે તે મ્યુનિચની રોયલ બેવેરિયન પૉલિટૅકનિકમાં અભ્યાસ કરી રહ્યા હતા, ત્યારે તેમણે શીખ્યું કે સૈદ્ધાંતિક રીતે ઇન્ટરનલ કમ્બશન એન્જિનમાં ઉત્પાદિત થતી તમામ ઉષ્માનો ઉપયોગ થઈ શકે છે. 

તમે આ વાંચ્યું કે નહીં?

ડીઝલ જીવનના અંત સુધી દેવામાં ડૂબ્યા રહ્યા

ડીઝલે આ સિદ્ધાંતને પ્રાયોગિક સ્વરૂપ આપવાનું નક્કી કર્યું. બાદમાં તેણે બનાવેલું પહેલું એન્જિન 25 ટકા ઉષ્માનો ઉપયોગ કરતું હતું, જ્યારે વર્તમાન ડીઝલ એન્જિન પણ 50 ટકા ઉષ્માનો જ ઉપયોગ કરે છે. 

જોકે પહેલાંની પરિસ્થિતિ કરતાં કંઈક સારું કરવામાં ડીઝલ અંશતઃ સફળ રહ્યા હતા.

ડીઝલ એન્જિનમાં સ્પાર્કની જરૂરિયાત ન હોવાના કારણે તે વધુ કાર્યક્ષમ છે. પેટ્રોલ એન્જિનમાં ઈંધણ અને હવાનું મિશ્રણ કામ કરે છે, અને સ્પાર્ક પ્લગ દ્વારા તેનું દહન શરૂ કરવામાં આવે છે. 

ડીઝલની શોધમાં હવાનું કમ્પ્રેશન વધુ પ્રમાણમાં કરવામાં આવતું, જેથી ઈંધણનો ઓછો ઉપયોગ થાય.

પ્રારંભિક તબક્કામાં ડીઝલના એન્જિનની કાર્યક્ષમતા વિશે કોઈને વિશ્વાસ નહોતો આવ્યો જેના કારણે તેમના નાખુશ ગ્રાહકો પૈસા પરત માગતા હતા.

આ દેવું ડીઝલ પર એટલા પ્રમાણમાં વધ્યું હતું કે તેઓ જીવનના અંત સુધી આ દેવામાં ડૂબેલા રહ્યા.

છતાં તેમણે એન્જિન પર કામ કરવાનું ચાલુ રાખ્યું અને એન્જિનની ગુણવત્તામાં દિવસે-દિવસે વધારો થતો ગયો. 

આ એન્જિનનો બીજો લાભ એ હતો કે તેમાં પેટ્રોલથી ભારે ઈંઘણનો ઉપયોગ થઈ શકે છે. આ ભારે ઈંધણ બાદમાં 'ડીઝલ' તરીકે ઓળખાયું. 

ડીઝલે બનાવેલા એન્જિનનો ફ્રાંસની સબમરીનમાં ઉપયોગ થતો હતો

ઉપરાંત ક્રૂડ ઑઈલમાંથી તેને રિફાઇન કરવામાં પેટ્રોલ કરતા ઓછો ખર્ચ આવે છે. 

તે ઓછો ધુમાડો ઉત્પન્ન...\n\ntl;dr:
અમદાવાદમાં ડીઝલના ભાવ 80 રૂપિયા લિટરે પહોંચવા પર છે, ભાજપ સરકાર પર તેના ભાવો ઘટાડવા વિપક્ષનું દબાણ છે. ત્યારે તેના જેના નામ પર આ ઈંધણને નામ મળ્યું, તેના વિશે આપ જાણો છો?